[{"text_idx": "#000003", "text": "Skip to menu toggle button"}, {"text_idx": "#000004", "text": "Adinduen presioaren ondoriozko ultzerak prebenitzea"}, {"text_idx": "#000005", "text": "Zer dira presioaren ondoriozko ultzerak?"}, {"text_idx": "#000006", "text": "Presioaren ondoriozko ultzerak dira gorputzak hainbat materialekin etengabe duen presioagatik edo ukitzeagatik sortzen diren lesioak. Presioaren ondoriozko ultzerak ohean edo eserita postura berean denbora asko ematen duten pertsonengan agertu daitezke, baina baita ere diagnostiko edo tratamenduko elementuak etengabe ukitzeagatik, hala nola zundak, maskarak, ferulak, igeltsuak..."}, {"text_idx": "#000007", "text": "Larruazalaren gune jakin batean presio etengabea egiteak ehunak zapaltzea eragiten du, eta, odolaren zirkulazioa galarazten duelarik (iskemia), ehun horietako zelulen heriotza eragiten du (nekrosia)."}, {"text_idx": "#000008", "text": "Ez badira neurri egokiak hartzen, gerta daiteke lesioak, azala kaltetzeaz gain, horren azpiko ehunei ere eragitea, eta are muskuluari edo hainbat organori."}, {"text_idx": "#000009", "text": "Presioaren ondoriozko ultzerak edozein adin tarteko pertsonengan agertu daitezke, baina adineko pertsonengan aukera gehiago dago horiek sufritzeko, talde horretan ultzerak agertzen laguntzen duten arazo gehigarri gehiago egon ohi delako:"}, {"text_idx": "#000010", "text": "Ohean edo besaulkian egonaldi luzeak egitea.\nHezetasun gehiegi txiza edo gorozki inkontinentziagatik.\nLesioak hautemateko maila txikia dementziagatik edo arazo kognitiboengatik."}, {"text_idx": "#000011", "text": "Adinduengan non agertu ohi dira presioaren ondoriozko ultzerak?"}, {"text_idx": "#000012", "text": "Ultzerak larruazala hezur baten eta kanpoko elementu baten artean denbora luzean konprimituta egoten den gorputzeko guneetan agertzen dira."}, {"text_idx": "#000013", "text": "Ahoz gorako etzanera (dekubito dortsala):"}, {"text_idx": "#000014", "text": "Ahoz beherako etzanera (dekubito pronoa):"}, {"text_idx": "#000015", "text": "Zein dira presioaren ondoriozko ultzerak izatearen arriskuak?"}, {"text_idx": "#000016", "text": "Lesioak eragindako mina, eta azalekoa izan daiteke edo zauri bihur daiteke."}, {"text_idx": "#000017", "text": "Presioaren ondoriozko ultzerak garatzeko faseak"}, {"text_idx": "#000018", "text": "Lehen fasea. Presio etengabea nozitzen duen gunea gorritu egiten da.\nBigarren fasea. Babak agertzen dira, itxiak edo irekiak, edo sakonera txikiko ultzera irekiak (\u201charagi bizia\u201d).\nHirugarren fasea. Larruazala desagertu egin da. Ehun adiposoa agerian geratzen da, baina muskulu, hezur edo tendoi ehuna ez.\nLaugarren fasea. Ultzerazioa muskulu, hezur, artikulazio eta are hainbat barrunbe organikotaraino iristen da, eta horiek ikusi egiten dira."}, {"text_idx": "#000019", "text": "Nola prebenitu presioaren ondoriozko ultzerak?"}, {"text_idx": "#000020", "text": "Begiratu ondo gorputzeko larruazal guztia gutxienez egunean behin.\nGarbitu larruazala ur epel eta xaboi neutroarekin.\nLarruazala lehortzen duten ingurugiroko faktoreak arindu, hotza saihestuz eta giroko hezetasuna %40 baino gehiago dela bermatuz.\nSaihestu desnutrizioa eta mantendu pertsona ondo hidratatuta.\nInkontinentzia badago, erabili botatzeko pixoihalak eta aldatu sarri.\nBultzatu odolaren zirkulazioa larruazalean, garbitu ondoren masaje arinak eginez.\nErabili teknika egokiak posizio eta transferentziarako, larruazala igurtzi gabe."}, {"text_idx": "#000021", "text": "Adinduaren mugikortasuna eta posizio egokia erraztu:"}, {"text_idx": "#000022", "text": "Ahal badu, lagundu bere kabuz mugi dadin.\nOhean badago eta berak bere kabuz ezin badu, 2 orduan behin postura aldatu.\nEserita badago postura orduro aldatu, pixka bat jasoz eta alboetarantz mugituz.\nErabili bizkarralde altua duen besaulkia, burua eta bizkar osoa bermatzeko.\nJarraitu postura aldaketak egiten baita adinduak eskaren aurkako koltxoia edo kuxinak erabiltzen baditu ere."}, {"text_idx": "#000024", "text": "Eskaren aurkako koltxoiak eta kuxinak (aparra, airea, ura, gela, silikona).\nBabes bereziak: eskaren aurkako mantak, orpoetakoak, belaunetakoak, ukondoetakoak."}, {"text_idx": "#000025", "text": "Nola tratatu presioaren ondoriozko ultzerak?"}, {"text_idx": "#000026", "text": "Larruazaleko presio guneak gorrituta agertzen badira edo lesioak badaude:"}, {"text_idx": "#000027", "text": "Medikuak edo erizainak lesioak baloratzea, eta ezartzen den tratamenduaren jarraipena egitea."}, {"text_idx": "#000033", "text": "Desgaitasuna duten pertsonei laguntzeko lege berriari buruz"}, {"text_idx": "#000036", "text": "Snoezelen gela: dementzia duten adineko pertsonentzako estimulazio sentsoriala"}, {"text_idx": "#000038", "text": "Aita Menniren jarduera asistentzialean esku-hartze psikologikoek duten eginkizuna"}, {"text_idx": "#000039", "text": "Disfagia (irensteko zailtasuna) eta bere tratamendua adineko pertsonengan"}, {"text_idx": "#000040", "text": "Nola aldatu izarak ohean dagoen pertsona bati?"}, {"text_idx": "#000041", "text": "Nola bihurtu bainugela gela irisgarri"}, {"text_idx": "#000043", "text": "Nola aldatu pixoihala etzanda / ohean dagoen pertsona bati?"}, {"text_idx": "#000046", "text": "Adinekoetan idorreria kronikoa saihesteko zainketak"}, {"text_idx": "#000047", "text": "Adinekoek beroarengatik arazoak saihesteko gomendioak"}, {"text_idx": "#000048", "text": "Adinekoentzat ariketa fisikoa egiteak dituen onurak"}]